recursal/SuperWikiNEXT-32B huggingface dataset:
**דה חראפסחאפ** (בהולנדית: **De Graafschap**) היא קבוצת כדורגל מהעיר דוטינחם שבהולנד. המועדון הוקם ב-1 בפברואר 1954. פירוש שמה של הקבוצה הוא "טריטוריית הרוזן" בהולנדית, המנוגד לכינויה, "הסופר-איכרים". צבעי המועדון הם כחול ולבן.

אף על פי שהקבוצה מעולם לא נחשבה לקבוצת כדורגל חזקה בזירה האירופית והיא לא זכתה בתואר בליגה הבכירה, הקבוצה היא אחת הקבוצות הקבועות בליגה הבכירה בהולנד. דה חראפסחאפ הוא מועדון בעל מסורת ארוכת שנים ומספר שחקנים מובילים יצאו ממנו, כולל המאמן ההולנדי המוכר, חוס הידינק. הקבוצה היא בעלת אצטדיון גדול ומרשים ומספר אוהדים רב.

היסטוריה
--------

בעונת 2005 ירדה הקבוצה לליגת המשנה לאחר שהפסידה במשחקי הפלייאוף על ההישארות. שנה לאחר מכן, כאשר ניסתה לעלות חזרה לליגה הבכירה, נכשלה הקבוצה פעם נוספת. בסופו של דבר עלתה הקבוצה לליגה הבכירה לקראת עונת 2007/08.

הקבוצה סיימה את עונת 2008/09 במקום ה-17 והלפני אחרון, ולכן התמודדה במבחני פלייאוף על השארות בליגה ההולנדית הראשונה. לאחר הפסד 6-3 בסיבוב השלישי של פלייאוף הירידה לקבוצת ואלבייק, ירדה הקבוצה לליגה ההולנדית השנייה. לאחר 2 עונות, שעלתה לליגה הראשונה, ירדה עוד פעם, שוב לאחר סיום במקום ה-17 והפסד במשחקי הפלייאוף. בסיום עונת 2014/2015 עלתה חזרה לליגת העל. בסיום עונת 2015/16 ירדה לליגה ההולנדית השנייה. לאחר שתי עונות עלתה בחזרה לליגת הבכירה לאחר שגברה במשחקי הפלייאוף על אלמיירה סיטי 3–2 בסיכום צמד משחקי הגמר.

את עונת 2018/2019 סיימה הקבוצה במקום ה-17 בליגה הבכירה אך נשרה לליגת המשנה לאחר שהפסידה בגמר פלייאוף הירידה לספרטה רוטרדם 3–2. בעונת 2019/20 סיימה הקבוצה במקום ה-2 בליגת המשנה בתום 29 מחזורים כאשר נעצרה הליגה. את עונת 2020/21 סיימה במקום ה-3 והעפילה לפלייאוף העלייה בו הפסידה בסיבוב הראשון לרודה 3–2.

שחקנים בולטים בעבר
------------------

* דנמרקדנמרקלאסה שונה
* ליבריהליבריהדולי ג'ונסון
* הולנדהולנדאריק טן האך
* הולנדהולנדלוק דה יונג
* הולנדהולנדקלאס יאן הונטלאר
* מרוקומרוקואוסאמה אסעידי

קישורים חיצוניים
----------------

ויקישיתוף מדיה וקבצים בנושא **דה חראפסחאפ** בוויקישיתוף
* אתר האינטרנט הרשמי של דה חראפסחאפ
* דה חראפסחאפ, ברשת החברתית פייסבוק

* דה חראפסחאפ, ברשת החברתית אקס (טוויטר)

* דה חראפסחאפ, ברשת החברתית אינסטגרם

* דה חראפסחאפ, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* תומר יצחק‏, דה חראפשחאפ, לא רק השם מסובך, באתר וואלה!‏, 3 בינואר 2009

| הולנדהולנד ליגת המשנה ההולנדית, עונת 2023/2024 |
| --- |
| 

|  |
| --- |
| פנלו • דן האג • חרונינגן • דה חראפסחאפ • דן בוס • פ.צ. דורדרכט • פ.צ. איינדהובן • אמן • הלמונד ספורט • M.V.V מאסטריכט  נאק ברדה • רודה • טלסטאר ספורטקלאב • טופ אוס • וילם II • קמבור • יונג פ.צ. אוטרכט • יונג פ.ס.ו • יונג א.ז • אייאקס II |

 |
**אנדרטת סינגפור** (מוכרת גם בשם **אנדרטת קראנג'י**) היא אנדרטה בסינגפור, המנציחה את שמותיהם של כ-24 אלף מחללי צבאות האימפריה הבריטית, שנפלו בדרום אסיה ובמזרח אסיה במלחמת העולם השנייה ומקום קבורתם לא נודע.

האנדרטה
-------

האנדרטה שוכנת בשטח בית הקברות הצבאי קראנג'י (Kranji) – הגדול בבתי הקברות של האימפריה הבריטית בסינגפור, שבו נקברו כ-4,400 מחלליה במלחמת העולם השנייה. האנדרטה הוקמה בראש הגבעה שעליה הוקם בית הקברות. 

האנדרטה היא מבנה מאורך המוגבה מעל פני הקרקע, באורך של כ-65 מטרים, ובה גג מאורך מעוגל קצוות, הנשען על גבי 13 כתלים. על גבי מרכז הגג ניצב כותל נוסף דמוי סנפיר, הנראה למרחוק, אשר בראשו נקבע כוכב. צורתו הכללית של המבנה היא כשל זנבו של מטוס. 

חזית האנדרטה נושאת את הכתובת הבאה:

**על כותלי אנדרטה זו נרשמו שמותיהם**
**של עשרים וארבעה אלף חיילים ואוויראים מגזעים רבים**
**שהתאחדו בשירות הכתר הבריטי**
**אשר נתנו את חייהם במלאיה ושטחי היבשה והים השכנים לה**
**ובשמי דרום אסיה, מזרח אסיה והאוקיינוס השקט**
**אשר גורלות המלחמה מנעו מהם את מנהגי הטקס שלהם זכו רעיהם למוות**
**הם מתו למען כל בני האדם החפשיים**
על גבי 13 כותלי האנדרטה התומכים בגגה נקבעו 472 לוחות זיכרון, שעליהם נחרתו שמות הנעדרים.

הנעדרים
-------

הכתובת המרכזית על גבי האנדרטה
כיום (2017) מונצחים על גבי האנדרטה שמותיהם של 24,317 נעדרים. כ-3,000 היו אנשי צוות אוויר, והיתר אנשי כוחות היבשה. חלק מן הנעדרים נהרגו במהלך קרב מלאיה וקרב סינגפור ב-1942. אחרים מתו בשבי היפני – רבים בעקבות עבודת הפרך שבה הועסקו בבניית מסילת הרכבת תאילנד-בורמה. אחרים נספו בכלי שיט יפניים שהעבירו אותם לאתרים אחרים ואשר טובעו. האוויראים נהרגו בפעולות אוויריות בכל רחבי דרום אסיה ודרום מזרח אסיה והימים הסמוכים אליהם.

12,105 מן הנעדרים שירתו בצבא הודו הבריטית ו- 10,323 בצבא בריטניה וחיל האוויר שלה, ביניהם מלאים. היתר היו 1,639 אוסטרלים, 184 קנדים, 61 ניו זילנדים וחמישה דרום אפריקאים.

האנדרטה תוכננה על ידי האדריכל הבריטי קולין סנט קלייר אוקס (Colin St Clair Oakes), נבנתה על ידי ועדת חבר העמים לקברי מלחמה ומתוחזקת על ידה.

האנדרטה נחנכה ב-2 במרץ 1957 על ידי רוברט בלק, מושל סינגפור דאז, שהיה בעצמו שבוי בידי היפנים במלחמת העולם השנייה.

ראו גם
------

* בית הקברות הצבאי קנצ'נבורי

לקריאה נוספת
------------

* Edwin Gibson, G. Kingsley Ward, **Courage remembered: the story behind the construction and maintenance of the Commonwealth's military cemeteries and memorials of the wars of 1914-1918 and 1939-1945**, London: H.M.S.O. 1995.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בית הקברות הצבאי קראנג'י ואנדרטת קראנג'י** |

* האנדרטה באתר ועדת חבר העמים לקברי מלחמה
* דף תמונות על האנדרטה ובית הקברות באתר PBASE
* סרטון על האנדרטה באתר YouTube

הערות שוליים
------------

1. ↑  דף אתר בית הקברות קראנג'י באתר ועדת חבר העמים לקברי מלחמה.
2. ↑  דף אתר אנדרטת סינגפור באתר ועדת חבר העמים לקברי מלחמה.
**אנדרטת סן חסינטו** (אנגלית: **San Jacinto Monument**) ניצבת בפרוורי העיר יוסטון במדינת טקסס שבארצות הברית. האנדרטה, הגבוהה בעולם (172.92 מטר), הוקמה בשנת 1939 לזכר ניצחון הטקסנים על המקסיקנים בקרב סן חסינטו בשנת 1836, שהיה הקרב המכריע במהפכה הטקסנית.

תולדות האנדרטה
--------------

שדה הקרב של סן חסינטו מצוי בעיר לה פורטה (La Porte), כ-27 קילומטרים ממזרח למרכזה של יוסטון, לחוף תעלת הספנות שלה. 

בשנת 1897, לאחר מאמצים של אגודת ותיקי טקסס (Texas Veteran's Association) במהלך ארבעים השנים שקדמו לה, רכשה מדינת טקסס את הקרקע שעליו ניצב שדה הקרב של סן חסינטו והוא הוכרז כאתר היסטורי מדינתי. 

במסגרת ההכנות לקראת חגיגות שנת המאה לטקסס (1936) העלה יושב ראש החגיגות, ג'סי ג'ונס (Jesse H. Jones), רעיון להקים בשדה הקרב של סן חסינטו אנדרטה לקרב ולכל משתתפי המהפכה הטקסנית. התוכנית לאנדרטה הוכנה על ידי האדריכל אלפרד פין (Alfred C. Fin) והמהנדס רוברט קאמינס (Robert J. Cummins). בניית האנדרטה החלה בשנת 1936 במימון של מדינת טקסס ושל הקונגרס של ארצות הברית. היא נחנכה ב-21 באפריל 1939, יום השנה ה-103 לקרב סן חסינטו. 

האנדרטה מנוהלת מאז הקמתה על ידי אגודת המוזיאון להיסטוריה של סן חסינטו. מאז 1966 היא מנוהלת גם על ידי מחלקת הפארקים וחיי הבר של מדינת טקסס.

האנדרטה ואתר שדה הקרב שסביבה הוכרזו ב-1960 כאתר היסטורי לאומי (National Historic Landmark) והוכללו במרשם הלאומי של מקומות היסטוריים. האנדרטה גם הוכרזה ב-1992 כאתר הנדסה אזרחית אמריקאי היסטורי. 

בשנת 2006 ביקרו באנדרטה 250 אלף איש.

האנדרטה
-------

האנדרטה היא מגדל בעל חתך מתומן. הוא ניצב על גבי בנין בסיס רחב מתומן אף הוא, ברוחב של 38 מטר. גובהה הכולל הוא 172.92 מטרים (ככזו היא גבוהה מעט מאנדרטת וושינגטון). היא נבנתה משלד של בטון מזוין, שצופה באבן גיר מקומית. משקל האנדרטה הוא כ-31,500 טון.

רוחב המגדל בבסיסו הוא 15 מטרים ובראשו – תשעה מטרים. בראש המגדל מוצב כוכב בעל תשעה קודקודים, בקוטר של עשרה מטרים ובמשקל של 220 טון, המסמל את הכוכב הבודד שהוא סמלה של מדינת טקסס. בקצה המגדל, בגובה של 149 מטרים, מצויה מרפסת תצפית שמעלית מובילה אליה. 

על גבי צלעות בניין הבסיס מוצבים שמונה לוחות אבן, שעליהם נחרת טקסט המתאר את תולדות הקמתה של טקסס. על גבי דלתות הארד של בניין הבסיס, 4.6 מטרים גובהן, מצויים תבליטים של ששת הדגלים מעל טקסס. 

מצפון-מערב לאנדרטה מצויה בריכת השתקפות באורך של 530 מטרים וברוחב של 61 מטרים. 

בבניין הבסיס שוכן המוזיאון להיסטוריה של סן חסינטו, המציג את תולדות טקסס ואת תולדות הקרב שהתחולל במקום .

אוניית המערכה טקסס, אוניית מוזיאון ממלחמת העולם השנייה, עוגנת בקרבת האנדרטה.

ראו גם
------

* אנדרטת גבעת בנקר

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אנדרטת סן חסינטו** |

* דף מידע על הקרב והאנדרטה באתר המוזיאון להיסטוריה של סן חסינטו
* האנדרטה באתר מחלקת הפארקים וחיי הבר של טקסס
**"מועדון הכדורגל אֶם.וֵה.דֵה"** (ברוסית: **ФК МВД России**; מילולית: מועדון הכדורגל של משרד הפנים הרוסי) הוא מועדון כדורגל ממוסקבה. נוסד בינואר 2007.

בשנת 2009 הקבוצה מוזגה עם מועדון קרילאסקויה ושמם שונה ל"אֶם.וֵה.דֵה רוסיה קרילאסקויה". ב-17 יולי 2009 נשרה מהליגה הראשונה וזמן קצר לאחר מכן פורקה.

שמות הקבוצה
-----------

* 2007: קבוצת אם.או.וה.דה על וה.טה («МУВД на ВВТ» Москва)
* 2008—2009: אם.וה.דה רוסיה מוסקבה («МВД России» Москва)
* 2009: אם.וה.דה קרילאסקויה («МВД России-Крылатское» Москва)
* 2010: פטרובקה, 38 מוסקבה («Петровка, 38» Москва)
* 2011—2013: פטרובקה, 38-סמנה מוסקבה («Петровка, 38-Смена» Москва)

היסטוריה
--------

 ערך מורחב – **דינמו מוסקבה (כדורגל)**  

אומנם זו לא הקבוצה הראשונה שהוקמה בחסות המשטרה. בעבר מאפריל 1923 ועד 1991 קבוצת דינמו מוסקבה הייתה קבוצת כדורגל מצליחה שפעלה בחסות המשטרה ועדיין מסורתית מקושרת עם זרועות הביטחון והמשטרה, אך מאז, המועדון נרכש על ידי VTB וכבר אין לו כל קשר למשטרה.

לכן הועלה הרעיון לפיתוח מועדון כדורגל בחסות משרד הפנים ובתמיכת שר הפנים של הפדרציה הרוסית, הגנרל רשיד נורגאלייב. לנשיא המועדון מונה גיבור רוסיה וסגן שר הפנים אלכסנדר צ'קאלין. הקבוצה הוקמה על בסיס שוטרי מחלקת תחבורת המים והאוויר של משטרת מוסקבה.

בשנה הראשונה לקיומו, המועדון סיים במקום הרביעי באליפות העולם הראשונה בקרב המשטרה, שנערך בפראג בחסות פיפ"א. בחצי הגמר, הקבוצה הפסידה לנבחרת צ'כיה בפנדלים. קשר הקבוצה סרגיי פטוחוב נבחר לשחקן הטוב ביותר של הטורניר.

ב-2007, הקבוצה השתתפה באליפות מוסקבה, אזור "B", שבו סיימה במקום הראשון. בסוף העונה, הקבוצה גברה בפלייאוף על מועדון "ספרטק-אבטו", וזכתה בזכות לשחק בעונת 2008 בליגה השנייה.

בעונת 2008 המועדון שיחק באזור מערב של הליגה השנייה. מחזור אחד לפני סוף העונה המועדון הצליח לעלות ליתרון על פני הקבוצה המוליכה לאורך כל הטורניר, "טורפדו" מהעיר ולדימיר. בסוף העונה שתי הקבוצות השיגו מספר שווה של נקודות, אבל בזכות יתרון בנתונים אחרים קבוצת אם.וה.דה הייתה זו שהבטיחה את העפלתה לליגה הראשונה.

הקבוצה שיחקה במשך עונה אחת וב-17 ביולי 2009, חזרה לליגה השנייה. המועדון שינה את שמו למועדון "פטרובקה, 38" (על שם הרחוב בו שוכן מטה משטרת מוסקבה). ב-2011 המועדון התאחד עם קבוצת "סמנה מוסקבה" (שהייתה קיימת משנת 1974) ונקרא "פטרובקה, 38-סמנה".

ב-2013 המועדון פורק וקבוצת "סמנה מוסקבה" שבה לפעילותה בנפרד.

מאמנים
------

* יורי קובטון (2008 - 2009)
* ולדימיר אשטרקוב (2009)

תארים
-----

* גביע מוסקבה לקבוצות חובבניות:
	+ זכייה: 2009
* אליפות מוסקבה לקבוצות חובבניות, אזור "ב":
	+ זכייה: 2007
* אליפות הליגה השנייה, אזור מערב:
	+ זכייה: 2008

ראו גם
------

* מועדון ההוקי אם.וה.דה

קישורים חיצוניים
----------------

* אתר האינטרנט הרשמי של מועדון הכדורגל אם.וה.דה, ארכיון

הערות שוליים
------------

1. ↑  ФК «МВД России» снялся с турнира в первом дивизионе — Чемпионат.ру
2. ↑  В Москве состоялась встреча Министра внутренних дел Российской Федерации генерала армии Рашида Нургалиева с руководителями и игроками Футбольного клуба МВД России
3. ↑  Футбольный Клуб МВД России на чемпионате мира стал четвертым
4. ↑  Перед ФК МВД поставлена цель через пять лет выйти в премьер-лигу
**ז'אן-מארי פאוסטין גודפרויד דה האבלנז'** (בפורטוגזית: **Jean-Marie Faustin Goedefroid de Havelange**;‏ 8 במאי 1916 – 16 באוגוסט 2016), שהיה ידוע בשם **ז'ואאו האבלנז'** (**João Havelange**), היה עסקן ספורט ברזילאי, נשיאה השביעי של פיפ"א ונשיא התאחדות הכדורגל הברזילאית.

קריירה
------

נולד בריו דה ז'ניירו. בצעירותו שיחק האבלנז' בהצטיינות במספר ענפי ספורט, ובהם כדורמים ושחייה. הוא השתתף בנבחרת השחייה של ברזיל באולימפיאדת ברלין ב-1936, ובנבחרת הכדורמים של המדינה באולימפיאדת הלסינקי ב-1952. בנוסף, הוא היה שותף לזכיית נבחרת ברזיל בכדורמים במדליית הארד במשחקים הפאן-אמריקאיים ב-1951. מגיל 24 החזיק האבלנז' בתואר במשפטים, ולאורך השנים הוא עבד כעורך דין של מספר חברות.

לאחר פרישתו ממשחק, שימש האבלנז' כחבר בוועד האולימפי של ברזיל בין השנים 1955 ו-1963, ומאז שעזב את הוועד שימש כחבר בוועד האולימפי הבינלאומי עד שנת 2011. ב-1958 הוא נבחר לנשיא התאחדות הכדורגל הברזילאית, ועם כניסתו לתפקיד ביצע שינויים נרחבים ומהפכניים בצוות המקצועי של הנבחרת הלאומית, להם היה חלק גדול בזכייתה של הנבחרת במונדיאל באותה שנה. האבלנז' כיהן כנשיא ההתאחדות עד 1975, ובין היתר הקים את הטאסה ברזיל, טורניר רוברטו גומס פדרוזה ואת ליגת העל הברזילאית המודרנית. בתקופת כהונתו הוכתרה ברזיל פעמיים נוספות כאלופת העולם, ב-1962 וב-1970. יחד עם זאת, האבלנז' עורר מחלוקת בתקופתו בתפקיד: יש הטוענים שסכסוך משפטי שלו עם פלה הוביל לפרישת השחקן ממדי הנבחרת.

ב-1974 החליף האבלנז' את סר סטנלי רוס בתפקיד נשיא פיפ"א. הוא כיהן בתפקיד במשך 24 שנים, מה שהופך אותו לנשיא בעל תקופת הכהונה השנייה באורכה בתולדות הארגון. במסגרת תפקידו יצר מספר שינויים במבנה המשחקים של גביע העולם בכדורגל, עד לפורמט הנוכחי שכולל 32 נבחרות וארבעה שלבי נוק-אאוט, ובמשך כהונתו התפתחו חוקי המשחק בהיבטים שונים. לאחר שעזב את התפקיד ב-1998, והוחלף על ידי ספ בלאטר, קיבל האבלנז' את תואר נשיא הכבוד של פיפ"א. טורניר העבר סופרקופה סודאמריקנה של CONMEBOL, שהתקיים בין 1988 ו-1997, נשא את שמו. בהמשך קיבל דרגות במסדרי כבוד של מספר מדינות. עונת 2000 של הליגה הברזילאית נקראה על שמו של האבלנז' לאות כבוד, כמו גם אצטדיון שנבנה לקראת המשחקים הפאן-אמריקאיים ב-2007.

נפטר בריו דה ז'ניירו בגיל 100.

קישורים חיצוניים
----------------

ויקישיתוף מדיה וקבצים בנושא **ז'ואאו האבלנז'** בוויקישיתוף

* ז'ואאו האבלנז', באתר הוועד האולימפי הבין-לאומי
* ז'ואאו האבלנז', באתר olympedia.org
* נשיאי פיפ"א באתר הרשמי
* ז'ואאו האבלנז', באתר אנציקלופדיה בריטניקה (באנגלית)
* ז'ואאו האבלנז', באתר "Find a Grave" (באנגלית)

הערות שוליים
------------

1. ↑  ההגייה בפורטוגזית היא "זוֹאַוֹ אָבֶלַאנְזֶ'ה".
2. ↑  נדב יעקבי, טלה פלה, באתר ynet, 27 באפריל 2010
3. ↑  תומר יצחק‏, סרט תדמית, באתר וואלה!‏, 9 בספטמבר 2010

| נשיאי פיפ"א |
| --- |
| 

|  |
| --- |
| רוברט גוורין • דניאל בורלי וולפול • ז'יל רימה • רודולף סילדריירס • ארתור דרוורי • סטנלי רוס • ז'ואאו האבלנז' • ספ בלאטר • ג'אני אינפנטינו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007437950405171
* GND: 11917054X
* ISNI: 0000 0001 0200 2534
* LCCN: n95032143
* NLP: a0000001601452
* SUDOC: 120349620
* VIAF: 152024762
* WorldCat: lccn-n95032143

 |
**טסמניה ברלין** (בגרמנית: **SV Tasmania Berlin**) הוא מועדון כדורגל גרמני השוכן ברובע נויקלן שבברלין, אשר בסיום עונת 2020/21 עלתה לליגה הרביעית בחשיבותה בגרמניה.

היסטוריה
--------

|  |  |
| --- | --- |
|  |  ראו גם – **טסמניה 1900 ברלין** |

קודמו של המועדון, היה טסמניה 1900 ברלין (SC Tasmania 1900 Berlin), שסבל מבעיות כלכליות מתחילת שנות ה-70, ולכן שחקני הקבוצה החובבנית והנוער החליטו להקים מועדון משלהם ב-3 בפברואר 1973, אותו כינו בשם **SV Tasmania 73 Neukölln**. מאוחר יותר באותה שנה, מועדון הבונדסליגה לשעבר, טסמניה 1900 ברלין, הוכרז כפושט רגל והתפרק. פקידי ושחקני מועדון רבים הלכו בעקבותיהם כדי לתמוך בקבוצה החדשה בניוקולן.

טסמניה 73 שיחקה בעונות 1997–1998 וב-1998–1999 בליגה הרביעית דאז NOFV-Oberliga Nord. בדצמבר 2000 שונה שמו של המועדון ל-*SV Tasmania-Gropiusstadt 1973*. בעונת 2007/08 טסמניה התמודדה בליגה החמישית בחשיבותה (הליגה הברלינאית). לאחר ארגון מחדש של הליגה ושתי ירידות ברציפות, המועדון שיחק בעונת 2009/10 בליגה השמינית, בזירקסליגה, לפני שסיימה במקום השני ועלתה ללאנדסלגה ברלין סטאפל 2 (VII) לעונת 2010/11. בשנת 2011, שמו של המועדון שונה ל-SV Tasmania Berlin. לאחר שסיימה ראשונה בעונת 2011/12 המועדון חזר לליגה הברלינאית. טסמניה זכתה בעונת 2018/19 ועלתה לליגה NOFV-Oberliga, הליגה החמישית, בעונת 2019/20 ולאחר עונת 2020/21 עלתה לליגה הרביעית.

אצטדיון הקבוצה
--------------

המשחקים הביתיים של טסמניה מתקיימים ב-Werner-Seelenbinder-Sportpark בברלין-נויקלן, בעל 3,000 מושבים, ישירות ליד אתר נמל התעופה ברלין-טמפלהוף.

תארים
-----

**הליגה הברלינאית**
* זכייה: 1997, 2019

**גביע ברלין**
* זכייה: 2014, 2015

קישורים חיצוניים
----------------

* 

* אתר האינטרנט הרשמי של טסמניה ברלין
* טסמניה ברלין, ברשת החברתית פייסבוק

* טסמניה ברלין, ברשת החברתית אינסטגרם

* טסמניה ברלין, ברשת החברתית טיקטוק

* פרופיל, באתר Transfermarkt

הערות שוליים
------------

1. ↑  Grüne, Hardy; Karn, Christian (2009). *Das große Buch der Deutschen Fußballvereine* (בגרמנית). Kassel: AGON Sportverlag. p. 58/348. ISBN 978-3-89784-362-2.
**אנדרטת קציני הדת היהודים** בבית הקברות הלאומי ארלינגטון שליד וושינגטון בירת ארצות הברית מנציחה את שמותיהם של 14 רבנים צבאיים אמריקאים שנהרגו במהלך שירותם הצבאי.

הקמה
----

האנדרטה היא אחת מקבוצה של ארבע אנדרטאות הניצבת ב**גבעת קציני הדת** (Chaplains Hill) שבבית הקברות. הן הוקמו לכבוד קציני דת בכוחות המזוינים של ארצות הברית, שנפלו במלחמותיה, החל ממלחמת העולם הראשונה ואילך. שמות 255 קציני דת, רובם קתולים ופרוטסטנטים, מונצחים באנדרטאות אלו, שהוקמו בהדרגה החל משנת 1926.

אנדרטת קציני הדת היהודים מעוצבת בדומה לאנדרטאות השכנות לה. היא לוח גרניט זקוף שאל פניו הוצמדה טבלת ארד. הטבלה נושאת בראשה איור של מגן דוד ולוחות הברית - סמלם של הרבנים הצבאיים האמריקאים - וגורי אריה יהודה משני צידיהם. על גביה מובאת כתובת הקדשה ומצוינים שמות 14 הרבנים שנפלו. בתחתיתה מובא באנגלית פסוק מקינת דוד: "מִנְּשָׁרִים קַלּוּ מֵאֲרָיוֹת גָּבֵרוּ" (שמואל ב, א, כג).

הראשון ברשימת הנופלים שעל גבי האנדרטה הוא הרב אלכסנדר גוד, שנהרג ב-3 בפברואר 1943, במהלך מלחמת העולם השנייה. הוא היה אחד מארבעת קציני הדת שהקריבו את חייהם למען הצלת חיילים אחרים לאחר שאונייתם טורפדה על ידי צוללת גרמנית באוקיינוס האטלנטי.

האנדרטה עוצבה על ידי דברה ג'קסון (Deborah Jackson) מניו יורק ומומנה מכספי תרומות פרטיות. היא הוקמה לאחר קבלת אישור הקונגרס והייתה האחרונה שהוצבה בגבעת קציני הדת. היא נחנכה ב-24 באוקטובר 2011.

קישורים חיצוניים
----------------

* האנדרטה, באתר Chaplains Hill Project
יפןיפן זהו שם יפני; שם המשפחה הוא נישימורה. 
**יואיצ'י נישימורה** (ביפנית: **西村雄一**; נולד ב-17 באפריל 1972) הוא שופט כדורגל יפני המשמש כשופט בינלאומי של פיפ"א. ב-2012 זכה בתואר "שופט השנה באסיה". בין המשחקים הבולטים אותם ניהל נישימורה נמנים המשחק בין ברזיל ובין הולנד ברבע הגמר במונדיאל 2010 (1:2 להולנד), משחק הגמר של אליפות העולם לקבוצות כדורגל 2010 בין אינטר מילאנו ובין מזמבה מהרפובליקה הדמוקרטית של קונגו (0:3 לאינטר מילאנו) ומשחק הפתיחה במונדיאל 2014 בין הנבחרת המארחת, ברזיל לבין קרואטיה (1:3 לברזיל).

תחילת הקריירה
-------------

נולד בטוקיו וגילה עניין בכדורגל מבית הספר היסודי. למד בתיכון שברובע שינג'וקו ובקולג' להנדסת אלקטרוניקה
(גם הוא בשינג'וקו) אותו סיים ב-1994. הוא שימש תחילה כשופט במשחקי חובבים ולאחר מכן החל לשפוט בליגה היפנית. ב-2004 הפך לשופט בינלאומי. את הופעת הבכורה שלו כשופט בינלאומי ערך באוקטובר 2004 במשחק של נבחרת איחוד האמירויות מול תאילנד. הטורניר הבינלאומי הראשון בו שפט היה ב-2007 בגביע אסיה לאומות ומייד אחר כך שפט בגביע העולם בכדורגל עד גיל 17 בקוריאה הדרומית שם אף שפט את משחק הגמר בין ניגריה וספרד.

טורנירים בולטים בהם שפט
-----------------------

* גביע אסיה בכדורגל 2007 (3 משחקים)
* גביע העולם בכדורגל עד גיל 17 2007 (5 משחקים כולל משחק הגמר)
* גביע AFC ‏ 2007 (2 משחקים כולל משחק הגמר הראשון)
* גביע אפריקה לאומות 2008 בו היה השופט האסיאתי היחידי בטורניר. (3 משחקים)
* גביע העולם בכדורגל עד גיל 20 2009 (4 משחקים)
* מונדיאל 2010 שפט בשלושה משחקים: אורוגוואי - צרפת (0:0, הרחקה ראשונה בטורניר, האורוגוואי ניקולאס לודיירו), ספרד - הונדורס (0:2 לספרד) וברבע הגמר: ברזיל - הולנד (1:2 להולנד, הרחיק את הברזילאי פליפה מלו). שימש כשופט רביעי במשחק הגמר.
* אליפות העולם לקבוצות כדורגל 2010 שפט במשחק הגמר בין אינטר מילאנו ובין מזמבה מהרפובליקה הדמוקרטית של קונגו.
* גביע אסיה לאומות 2011 (3 משחקים)
* גביע הקונפדרציות 2013
* מונדיאל 2014

קישורים חיצוניים
----------------

ויקישיתוף מדיה וקבצים בנושא **יואיצ'י נישימורה** בוויקישיתוף
* יואיצ'י נישימורה באתר פיפ"א
* יואיצ'י נישימורה באתר WorldReferee
* יואיצ'י נישימורה, סרטון מטעם פיפ"א לקראת מונדיאל 2014, סרטון באתר יוטיוב

הערות שוליים
------------

1. ↑  יואיצ'י נישימורה באתר WorldReferee
2. ↑  חרדה בברזיל? שובץ שופט למשחק הפתיחה, באתר ‏מאקו‏, 10 ביוני 2014
"**לגעת בשמיים**" הוא סינגל שהוקלט על ידי הזמר הישראלי דודו אהרון, השיר יצא לאור ב-27 ביוני 2023.

רקע וכתיבה
----------

השיר נכתב על-ידי אהרון, רון ביטון, תמיר צור והצמד דולי ופן - שגם הפיקו אותו מוזיקלית. השיר נוצר לרגל חתונתו של ביטון, שם גם נחשף לראשונה.

יוצרי השיר סיפרו כי השיר כלל לא תוכנן להשתחרר באופן פומבי, אך לבסוף אכן יצא לאוויר העולם הודות לתגובות אוהדות ובקשות נשנות ממעריצים ומתקליטנים. עם יציאתו הפך ללהיט ברשת ובתחנות הרדיו בישראל, ואף כיכב במצעד ההשמעות השבועי של מדיה פורסט במשך 4 שבועות, כאשר בשיאו הגיע למקום ה-6.

וידאו קליפ
----------

הווידאו קליפ המלא שיצא עבור השיר ובוים על-ידי דורון סרי הועלה לערוץ היוטיוב של דודו אהרון ב-27 ביוני 2023. הקליפ מורכב מצילומי וידאו מחתונתם של רון ביטון וחן שמיל - שם הושמע לראשונה.

נכון לספטמבר 2023, מונה הצפיות של הקליפ עומד על כ-400,000.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 6 |

קישורים חיצוניים
----------------

* סרטון השיר "לגעת בשמיים" באתר יוטיוב
* מילות השיר "לגעת בשמיים" באתר שירונט

הערות שוליים
------------

1. ↑  דודו אהרון: "סוד ששמור לי עמוק בפנים", באתר כיפה, ‏2023-06-27
2. ↑  דודו אהרון: קיבלנו תגובות ברשת, השיר הפך לנחלת הכלל | 103fm, באתר 103FM - האזנה לרדיו און ליין
3. ↑  חן ביאר אלון פרוכטר, נוגע בשמיים: דודו אהרון חוגג שיר חדש - ואת המשפחה שהקים, באתר כאן – תאגיד השידור הישראלי, 9 ביולי 2023
4. ↑  *דודו אהרון - לגעת בשמיים (Prod. By Doli & Penn)*, נבדק ב-2023-09-02
**פוטבול** הוא ענף ספורט בישראל המשוחק ברמת התחרות החובבנית והבינלאומית. ליגת הפוטבול הישראלית (IFL) היא הליגה הבכירה במדינה בתחום התאקל פוטבול, ולצידה קיימות כמה ליגות משנה מיועדות בעיקר לנוער. כל הפעילות מאורגנת על ידי איגוד הפוטבול הישראלי (IFL). נכון לפברואר 2017, משחקים בישראל כ-1,350 שחקני פוטבול. כמו כן פועלת בארץ ליגת פוטבול דגלים (פלאג פוטבול).

בנוסף לליגה הבוגרת, קיימת ליגת נוער תיכונים לפוטבול (IHFL), המונה 12 קבוצות: חיפה ראמס, קריית אונו וולבס, רמת השרון הוקס, לוחמי יהודה, כפירי ירושלים, מזכרת בתיה גורילות, נתניה שארקס, עמק יזרעאל האנטרס, להבות מודיעין, באר שבע, עוצמה-כרמיאל.

פוטבול בישראל
-------------

איגוד הפוטבול הישראלי (AFI) היא עמותה ללא מטרות רווח שהוקמה ב-1998. בשנת 2004 הוכר האיגוד רשמית על ידי מינהל הספורט במשרד החינוך, התרבות והספורט. מאז, זהו הגוף המנהל הרשמי של הפוטבול בישראל. AFI חברה בפדרציה הבינלאומית לפוטבול.

ב-2019 אירחה ישראל במגרשי עמק הארזים את אליפות אירופה בפלאג פוטבול. ב-2021 אירחה ישראל במגרשי עמק הארזים בירושלים (ושלבי גמר באצטדיון טדי) את אליפות העולם בפוטבול דגלים. האליפויות כללו טורנירים מקבילים לנבחרות גברים ונשים.

ליגת הפוטבול הישראלית
---------------------

 ערך מורחב – **ליגת הפוטבול הישראלית**  

בקיץ 2005 קמה ליגת הפוטבול הישראלית (או בקיצורה האנגלי IFL) בהובלת עופרי בוקר. בעונה הראשונה, 2005/2006 שיחקו שחקני ה-IFL עם ציוד מיגון חלקי וללא גוף מנהל רשמי. אולם לאחר האיחוד עם ה-AFI (ארגון השייך לרוברט קראפט שעד אז התרכז בפלאג פוטבול) קמה ליגה בה משחקים עם ציוד מיגון מלא. בעונת 2010–2011 שיחקו בליגה שמונה קבוצות: באר-שבע בלק סווארם, ג'ודאן רבלס, הרצליה האמרס, חיפה אנדרדוגס, ירושלים ליונס, ירושלים קינגס, תל אביב פיונירס בעונת 2011–2012 הצטרפו לליגה עוד שתי קבוצות: כוכבי הצפון ופתח תקווה טרופרס. בעונת 2012–2013 הצטרפה לליגה הקבוצה האחת עשרה רחובות סילברבקס.

נבחרת ישראל בפוטבול
-------------------

 ערך מורחב – **נבחרת ישראל בפוטבול**  

מדינת ישראל מיוצגת בתחרויות בינלאומיות באמצעות נבחרת ישראל בפוטבול אשר הוקמה ב-2012 והורכבה בעיקר משחקני ליגת הפוטבול. המשחק הגדול הראשון של הנבחרת התרחש ב-17 במאי של אותה השנה. המאמן הראשי של הנבחרת הוא ג'יי הופמן.

משפחת קראפט
-----------

רוברט קראפט הבעלים של ניו אינגלנד פטריוטס מליגת ה-NFL, הוא התורם הגדול ביותר ליוזמות השונות בפוטבול הישראלי. קראפט תרם מיליוני דולרים לליגה הישראלית. בנוסף, בשל נדיבותו נקרא על שמו אצטדיון הפוטבול בעמק הארזים, אצטדיון קראפט, שהוא אצטדיון הפוטבול היחיד בישראל. אשתו של קראפט, מיירה קראפט, תרמה מיליוני דולרים לפוטבול נשי במדינה.

ראו גם
------

* ליגת הפוטבול הישראלית
* נבחרת ישראל בפוטבול

קישורים חיצוניים
----------------

ויקישיתוף מדיה וקבצים בנושא **פוטבול בישראל** בוויקישיתוף

הערות שוליים
------------

1. ↑  "Patriots owner Kraft to donate $6 million for Israel's first American football stadium". אורכב מ-המקור ב-2017-02-22. נבדק ב-2017-02-21.
2. ↑  "AFI Football League in Israel". אורכב מ-המקור ב-2011-07-10. נבדק ב-2014-08-05.
3. ↑  "IFAF - Federations". *ifaf.org*. נבדק ב-2017-12-01.
4. ↑  "IFAF - Articles - View - 1430 - L2FydGljbGVzL2ZlYXR1cmVk". *ifaf.org*. נבדק ב-2017-12-01.
5. ↑  Israeli tackle football: A journey from dream to reality
6. ↑  "Bob Kraft: New England Patriots' Jewish owner | Sports | Jewish Journal". אורכב מ-המקור ב-2012-01-25.
סמל המועדון בשנים 2010-2016
**לורקה פוטבול קלוב** (בספרדית: **Lorca Fútbol Club S.A.D**) היא קבוצת כדורגל ספרדית מהעיר לורקה שבמורסיה. הקבוצה משחקת באצטדיון פרנסיסקו ארטס קראסקו המכיל 8,120 מקומות ישיבה.

היסטוריה
--------

המועדון הוקם ב-2003 בשם **לה הויה דפורטיבה** על ידי הבנאי פדרו רוסל, שהיה הספונסר של הקבוצה בשנים הראשונות שלה.

בשנת 2010, המועדון שינה את שמו לשם **לה הויה לורקה**, לאחר שהמועדון עלה לראשונה בתולדותיו לטרסה דיוויסן, אך המועדון עדיין המשיך לשחק בלה הויה. פדרו רוסל התפטר מתפקידו כנשיא, ולואיס חימנז החליף אותו. במהלך השנים האלה, הקבוצה כונתה בשם *El Brócoli Mecánico* (שעון הברוקולי) על שם הירק, שהוא הייצוא המקומי הגדול ביותר. בשנת 2011, הקבוצה התחילה לשחק את משחקיה באצטדיון פרנסיסקו ארטס קראסקו בלורקה.

ב-2013 לה הויה לורקה עלתה לראשונה בתולדותיה לסגונדה ב' באמצעות פלייאוף העלייה, שבו גברה באמצעות שערי חוץ על פנייה דפורטיבה לאחר תיקו 4—4 בסיכום שני המשחקים. הקבוצה סיימה כסגנית בגביע הפדרציה הספרדית, בהצלחתו הראשונה של המועדון בכדורגל הלאומי.

בעונות הבאות, המועדון משך תשומת לב על המדים שלו, כשהחולצת החוץ נראתה כמו ברוקולי.

ב-8 ביולי 2016, המועדון שינה את שמו לשם **לורקה פוטבול קלוב** כאשר הוא נרכש על ידי כדורגלן העבר והמאמן הסיני שו גנבאו. בנובמבר 2016, כאשר לורקה שיחקה נגד חומייה המשחק שודר בשידור חי באינטרנט בסין, גם חומייה נמצאת תחת בעלות סינית.

ב-27 מאי 2017, הקבוצה העפילה לסגונדה בפעם הראשונה בתולדותיה, לאחר תיקו 0-0 בבית נגד אלבסטה בפלייאוף העלייה (1-1 בסיכום, ולורקה עלתה בגלל שער חוץ).

עונות
-----

* לה ליגה: **0** עונות.
* הליגה הספרדית השנייה: **1** עונות. (כולל עונת 2017/18)
* הליגה הספרדית השלישית: **4** עונות.
* הליגה הספרדית הרביעית: **3** עונות.
* ליגות אזוריות: 3 עונות.
* הליגה השישית: 4 עונות.

קישורים חיצוניים
----------------

* אתר האינטרנט הרשמי של לורקה (בספרדית)

הערות שוליים
------------

1. ↑  אתר למנויים בלבד גליל עליון הדיחה את נתניה מהגביע, באתר הארץ, 3 באוקטובר 2013
2. ↑  Crazy! Spanish team La Hoya Lorca announce new broccoli away kit‏ 4 באוקטובר 2013
3. ↑  "ABC Deportes" El Jumilla-Lorca podrá ser visto en China por 300 millones de personas‏
**ניקולס ויליאם "ניק" קלאת'ס** (ביוונית: **Νικόλαος Γουίλλιαμ "Νικ" Καλάθης**; נולד ב-7 בפברואר 1989) הוא כדורסלן אמריקאי-יווני, המשחק בעמדת הרכז בקבוצת פנרבחצ’ה ובנבחרת יוון.

הוא אחיו הצעיר של כדורסלן העבר פט קלאת'ס.

קריירה
------

### פנאתינייקוס

קלאת'ס נבחר במקום ה-45 בדראפט 2009 על ידי מינסוטה טימברוולבס, אך בחר לשחק בליגה היוונית וחתם בפנאתינייקוס על חוזה ל-3 עונות תמורת 2.4 מיליון אירו. בעונתו הראשונה זכתה פנאתינייקוס באליפות יוון, וקלאת'ס רשם ממוצעים של 5.4 נקודות, 2.0 אסיסטים ו-2.2 ריבאונדים למשחק.

ב-2011, בחצי גמר היורוליג נגד מונטפסקי סיינה, קלע 17 נקודות, מסר 2 אסיסטים, לקח 6 ריבאונדים ועזר לקבוצתו לעלות לגמר. במשחק הגמר גברה פנאתינייקוס על מכבי תל אביב וזכתה ביורוליג. במשחק קלאת'ס רשם 4 נקודות, 6 אסיסטים ו-2 חטיפות.

### לוקומוטיב קובאן

בקיץ 2012 חתם קלאת'ס על חוזה לשנתיים בלוקומוטיב קובאן הרוסית, והוביל את הקבוצה לזכייה ביורוקאפ ב-2013 כשהוא קולע 12.9 נקודות, לוקח 5.9 ריבאונדים ומוסר 6.6 אסיסטים בממוצע למשחק ביורוקאפ.

### ממפיס גריזליס

דאלאס מאבריקס קיבלה את הזכויות על קלאת'ס ממינסוטה והעבירה אותן לממפיס גריזליס. ב-20 באוגוסט 2013 חתם קלאת'ס לשנתיים בממפיס מליגת ה-NBA. בפברואר 2014 נבחר קלאת'ס לרוקי החודש עם 10.7 נקודות, 4.6 אסיסטים ו-3.6 ריבאונדים בממוצע למשחק.

ב-18 באפריל 2014 הושעה קלאת'ס מ-20 משחקים ב-NBA לאחר שנמצא בדמו חומר בשם טמוקסיפן. ממפיס וארגון השחקנים ב-NBA מחו על ההחלטה להשעותו בטענה שהחומר אינו משפר ביצועים.

### פנאתינייקוס

ב-15 ביולי 2015 חזר קלאת'ס לפנאתינייקוס כשחתם על חוזה ל-3 עונות במועדון.

בעונת 2017/2018 ביורוליג נבחר קלאת'ס לחמישיית העונה ביורוליג לאחר שרשם 14.5 נקודות, 3.8 ריבאונדים ו-8.0 אסיסטים בממוצע למשחק במפעל.

במחזור הסיום של עונת 2018/2019 ביורוליג רשם 11 נקודות, 12 ריבאונדים ו-18 אסיסטים והפך לשחקן השני בהיסטוריית היורוליג להשיג טריפל דאבל. בעונת 2019/20 של היורוליג הפך לשחקן השני בהיסטוריית היורוליג בכמות האסיסטים שלו. בסיום העונה נבחר בפעם השנייה ברציפות לחמישיית העונה ביורוליג.

### ברצלונה

ב-9 ביולי 2020 חתם קלאת'ס בברצלונה.

**פנרבחצ’ה**

ב-23 באוגוסט 2022 חתם קלאת׳ס בפנרבחצ׳ה

נבחרת לאומית
------------

קלאת'ס זומן לראשונה לנבחרת יוון לקראת יורובאסקט 2009 וזכה איתם במדליית ארד. את הטורניר סיים קלאת'ס שהוא במקום הרביעי בחטיפות עם 1.6 למשחק. בנוסף רשם 4.1 נקודות, 2.1 ריבאונדים ושני אסיסטים, ב-17 דקות למשחק.

באליפות העולם 2010, קלאת'ס רשם 4.5 נקודות, 2.2 ריבאונדים ו-2.5 אסיסטים במהלך הטורניר.

בנוסף שיחק ביורובאסקט 2011, באליפות העולם 2014, ביורובאסקט 2015 וביורובאסקט 2017.

קישורים חיצוניים
----------------

ויקישיתוף מדיה וקבצים בנושא **ניק קלאת'ס** בוויקישיתוף
* ניק קלאת'ס, ברשת החברתית אקס (טוויטר)
* ניק קלאת'ס, ברשת החברתית אינסטגרם
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  סערה ב-NBA: קלאת'ס נתפס על שימוש בסמים, באתר ערוץ הספורט, 20 באפריל 2014
2. ↑  ‏תם החלום: מכבי תל אביב סיימה את דרכה ביורוליג, באתר ספורט1, 4 באפריל 2019
3. ↑  קלאת'ס וקלייבורן בפנים: פורסמה חמישיית העונה ביורוליג, באתר הארץ, 9 במאי 2019
**קלוּבּ אַתלֶטיקוֹ לָנוּס** (בספרדית: **Club Atlético Lanús**) הוא מועדון כדורגל ארגנטינאי. המועדון נוסד ב-3 בינואר 1915 בעיר לנוס שבפרובינציית בואנוס איירס.

היסטוריה
--------

ב-1978 ניצלה הקבוצה מפשיטת רגל לאחר התגייסות אוהדיה להצלתה. בזכות התערבותם של האוהדים, הצליחה הקבוצה לחזור לליגה השנייה ולמחוק את חובות המועדון. מספר חברי המועדון גדל תוך שלוש שנים מ-2,000 ל-10,000.

הקבוצה אינה נחשבת מהקבוצות הבכירות של ארגנטינה, היא זכתה בתואר הראשון שלה בשנת 1996 עם זכייתה בגביע קונמבול, שנחשב בתקופה בה נערך לגביע בינלאומי מדרג שלישי, אחרי גביע ליברטדורס והסופרקופה סודאמריקנה. הישג השיא של הקבוצה ברמה הלאומית הוא הזכייה בטורניר האפרטורה לשנת 2007. הקבוצה הפתיעה רבים בארגנטינה עם זכייתה והקדימה קבוצות בכירות ומבוססות יותר כדוגמת בוקה ג'וניורס ואסטודיאנטס לה פלאטה. חלוץ הקבוצה, חוסה סאנד, הצטיין במהלך הטורניר וכבש 15 שערים ב-15 משחקים. עוד שחקנים שבלטו בקבוצה היו השוער וקפטן הקבוצה קרלוס בוסיו והקשרים אגוסטין פלטיירי, לאוטרו אקוסטה ודייגו ואלרי.

ב-2013 זכתה הקבוצה בתואר בינלאומי נוסף - גביע סודאמריקנה.

במאי 2016 ניצחה הקבוצה את סן לורנסו בגמר טורניר המעבר (שהתקיים במחצית הראשונה של אותה שנה) בתוצאה 0–4, וזכתה בליגת העל בפעם השנייה בתולדותיה.

הקבוצה משחקת באסטאדיו סיודאד דה לנוס שבשכונת לנוס בבואנוס איירס. האצטדיון נחנך ב-24 בפברואר 1929 ומאז עבר מספר שיפוצים. האצטדיון מכיל 46,519 מקומות ונחשב לאחד הגדולים בארגנטינה. האצטדיון מכונה **לה פורטאלסה** וכן **אסטאדיו לנוס**.

היריבה המרכזית של לנוס היא באנפילד, והמפגש ביניהן מכונה "אל קלאסיקו דל סור", הקלאסיקו של הדרום (דרום בואנוס איירס רבתי).

תארים
-----

**לאומיים**

* אליפות ארגנטינה (2): אפרטורה 2007, 2016
* גביע ביסנטנריו: 2016
* הסופר קאפ הארגנטינאי (1): 2016

**בינלאומיים**

* גביע קונמבול‏: 1996
* גביע סודאמריקנה 2013

כדורסל
------

למועדון גם קבוצת כדורסל המשחקת בליגת העל הארגנטינאית (LNB). הקבוצה זכתה שש פעמים באליפות בואנוס איירס (1958, 1969 (פעמיים), 1970, 1972 ו-1976), והייתה סגנית האלופה שש פעמים, בין 1970 ל-1975. בשנת 2013 הייתה סגנית אלופת ארגנטינה, לאחר שהפסידה בסדרת הגמר לרגאטאס קוריינטס, וכן סגנית אלופת ליגת האמריקות של פיב"א.

קישורים חיצוניים
----------------

ויקישיתוף מדיה וקבצים בנושא **לנוס** בוויקישיתוף
* אתר האינטרנט הרשמי של לנוס
* לנוס, ברשת החברתית פייסבוק

* לנוס, ברשת החברתית אקס (טוויטר)

* לנוס, ברשת החברתית אינסטגרם

* לנוס, סרטונים בערוץ היוטיוב

* פרופיל, באתר WorldFootball.net

* פרופיל, באתר FootballDatabase.eu

| ארגנטינהארגנטינה ליגת העל הארגנטינאית, עונת 2023 |
| --- |
| 

|  |
| --- |
| אוניון • אינדפנדיינטה • אסטודיאנטס לה פלאטה • ארחנטינוס ג'וניורס • ארסנאל דה סרנדי • אתלטיקו טוקומאן • באנפילד • בראקאס סנטראל • בוקה ג'וניורס • בלגראנו • גודוי קרוס • דפנסה וחוסטיסיה • הורקאן • ולס סארספילד • חימנסיה לה פלאטה • טאז'רס • טיגרה • לנוס • ניואל'ס אולד בויס • סנטראל קורדובה • סן לורנסו • סרמיינטו • פלטנסה • קולון • ראסינג קלוב • רוסאריו סנטראל • ריבר פלייט |

 |
**מה שאת צריכה** הוא סינגל שהוקלט על ידי הזמר הישראלי נאור אורמיה. את השיר הוציאה לאור בשנת 2010 חברת התקליטים Mobile1 Music, והוא נכלל כרצועה השלישית באלבום הבכורה של הזמר, "נאור אורמיה".

על השיר
-------

השיר נכתב על ידי אורמיה, והופק על ידי תמיר צור, שהפיק גם את שאר רצועות האלבום. בשיר מספר אורמיה על אישה פגועה, שזקוקה למרפא מכל מכאוביה. הוא מתאהב בה ומציע לה להיות זה שיהפוך אותה שוב למאושרת. "אני הבאתי את האושר אלייך" – ההתאהבות באורמיה הביאה לאישה את האושר חזרה אליה. על-אף שלא נכנס למצעד הפזמונים השבועי של רשת ג', הוא דורג במקום ה-31 במצעד הפזמונים העברי לשנת ה'תש"ע.

מיקומי שיא
----------

| 
‏‏‏  **מצעדי סוף שנה (2010)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| רשת ג' | 31 |

הערות שוליים
------------

1. ↑  מצעד השנתי תש"ע (2010), פזמונט

| נאור אורמיה |
| --- |
| אלבומי אולפן | נאור אורמיה • תתני קצת ממך |
| מיני-אלבומים | משהו אמיתי, Pt. 1 |
| סינגלים | "מה שאת צריכה" • "משתגע" • "תני לי סימן" • "תצעק את זה" • "והיא תראה" |
| שיתופי פעולה | "בלילות" |
**פייר דויד אוריולה גריגה** (באנגלית: **Pierre David Oriola Garriga**; נולד ב-25 בספטמבר 1992 בלרידה, ספרד) הוא כדורסלן ספרדי, המשחק בעמדות הפאוור פורוורד והסנטר בקבוצת ברצלונה מליגת העל הספרדית והיורוליג, וכן בנבחרת ספרד.

קריירת מועדונים
---------------

אוריולה החל לשחק באופן מקצועני בהיותו בן 18, בקבוצת באסקט מנסרה מארץ הולדתו, ושיחק שם מ-2010 עד 2012.

בעונתו השנייה בקבוצה הועבר בהשאלה לקבוצת סנט ניקולאו מליגת הכדורסל הרביעית (Liga EBA).

אחרי שתי עונות במנרסה עבר אוריולה למועדון הספרדי פורסה לרידה שם שיחק במשך עונה אחת.

בעונת 2013-2014 חתם במועדון הכדורסל פניאס הואסקה.

שנת 2014 הייתה שנת פריצה עבורו, כאשר חתם לשנתיים בקבוצת הכדורסל סביליה, שהשתתפה בטורניר הכדורסל האירופי, יורוקאפ.

בעונת 2016/2017 עבר לשחק בקבוצת ולנסיה עמה זכה באליפות ליגת העל הספרדית.

אחרי שתי עונות בוולנסיה עבר למועדון הספרדי המוביל ברצלונה, בו חתם על חוזה לארבע עונות לאחר שנרכש בסכום של מיליון אירו.

נבחרת ספרד
----------

אוריולה משתתף במשחקי נבחרת ספרד בכדורסל. במוקדמות יורובאסקט 2017 זכה עם נבחרתו במדליית ארד.

קישורים חיצוניים
----------------

ויקישיתוף מדיה וקבצים בנושא **פייר אוריולה** בוויקישיתוף

* פרופיל, באתר eurobasket
* פרופיל, באתר פיב"א
* פרופיל, באתר ליגת העל הספרדית בכדורסל (בספרדית)
* פרופיל שחקן באתר היורוליג **(באנגלית)**
* פרופיל שחקן באתר פיב"א **(באנגלית)**
**לך עם האמת שלך** הוא סינגל שהוקלט על ידי הזמר הישראלי עדן מאירי. השיר יצא לאור ב-20 במאי 2019, על ידי חברת התקליטים NMC, כסינגל ראשון מתוך אלבום עתידי וכסינגל הבכורה של מאירי.

רקע וכתיבה
----------

השיר נכתב על ידי מורן דוד, חנן בן ארי ויהונתן בן סימון, הולחן על ידי דוד והופק על ידי טל פורר. אחת מכותבי השיר, מורן דוד, חשפה בריאיון לאתר פרוגי כי השיר נכתב במקור עבור הזמר ישי לוי.

וידאו קליפ
----------

הווידאו קליפ הנלווה שצולם עבור השיר, בוים על ידי רן פינקלשטיין והועלה לערוץ היוטיוב של מאירי ב-20 במאי 2019. בקליפ ניתן לראות את מאירי במקומות שונים, בהם מגרש משחקים ומלפני מסך שחור.

ביקורות
-------

השיר זכה לשבחים רבים ממבקרי המוזיקה. בן שלו מהארץ סקר את השיר בחיוב, תוך שטען כי השיר הצלחתו של השיר בתחנות הרדיו וסגנונו מזכירים את שירו של הזמר עדן חסון, "שמישהו יעצור אותי" משנת 2017, וטען כי "מתקפת העדנים במוזיקה הישראלית נמשכת, וטוב שכך".

יוסי חרסונסקי סקר את השיר אף הוא, תוך שהעניק לו ציון של שלושה כוכבי זהב וחצי מתוך חמישה.

הצלחה
-----

השיר היה ללהיט והושמע פעמים רבות בתחנות הרדיו בישראל. במצעד השבועי של מדיה פורסט, הופיע השיר לראשונה במקום השביעי, תוך שהושמע כ-82 פעמים בתחנות הרדיו. כעבור שבוע, הצליח השיר להגיע למקום הראשון, תוך שזכה ל-126 השמעות, ושהה שם כשבועיים. השיר שהה במצעד סך של כ-12 שבועות. במצעד השנתי של מדיה פורסט לשנת 2019, הגיע השיר למקום ה-18, תוך שהושמע בתחנות הרדיו כ-1,344 פעמים באותה השנה.

במצעד הרשמי של גלגלצ, הופיע השיר לראשונה במקום השישי, הגיע בשיאו למקום ה-2, ושהה במצעד סך של כ-11 שבועות. במצעד השנתי של גלגלצ, הגיע השיר למקום ה-30.

נכון לאוגוסט 2023 מונה הצפיות של הווידאו קליפ הנלווה לשיר באתר יוטיוב עומד על כ-14.2 מיליון צפיות. כמו כן, מונה ההשמעות של השיר ברשת הזרמת המדיה ספוטיפיי עומד על כ-1.3 מיליון השמעות.

מיקומי שיא
----------

| 
‏‏‏  **מצעדים שבועיים (2019)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 1 |
| המצעד הרשמי של גלגלצ | 2 |

| 
‏‏‏  **מצעדים שנתיים (2019)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 18 |
| גלגלצ | 30 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. ↑  מורן דוד, חנן בן ארי, יהונתן בן סימון
2. ↑  מוזיקה - מורן דוד: "את השיר של עדן מאירי כתבתי בכלל לישי לוי", באתר פרוגי, ‏2019-07-09
3. 1 2   עדן מאירי - לך עם האמת שלך | Eden Meiri - Leh Im Haemet Shelha, סרטון באתר יוטיוב (אורך: 3:21)
4. ↑  אתר למנויים בלבד בן שלו, מתקפת העדנים במוזיקה הישראלית נמשכת, וטוב שכך, באתר הארץ, 22 ביוני 2019
5. ↑  עדן מאירי, לך עם האמת שלך, באתר יוסמיוסיק, ‏2019-05-21
6. ↑  המצעד השבועי של גלגלצ 1.8.2019, באתר glz.co.il
7. ↑  המצעד השבועי של גלגלצ 29.8.2019, באתר glz.co.il
8. ↑  המצעד השבועי של גלגלצ 17.10.2019, באתר glz.co.il
9. ↑  המצעד השנתי של גלגלצ תשע"ט, באתר "פזמונט"
10. ↑  *לך עם האמת שלך*, נבדק ב-2020-05-23
מדרגות המבואה
**ארמון נרישקין-שובאלוב** (ברוסית: **Дворец Нарышкиных-Шуваловых**) הוא מבנה מהמאה התשע עשרה בסנקט פטרבורג, הממוקם בפינה שבין גדות הפונטנקה 21, לרחוב האיטלקי 39. המבנה בנוי בסגנון נאו-קלאסי והוא טיפוסי לאדריכלות האקלקטית (שילוב של אלמנטים מאדריכלות הקלאסיציזם והנאו-רנסאנס).

היסטוריה
--------

הרעיון לבניית הארמון נהגה בסוף המאה ה-18 על ידי הרוזן וורונצוב שהפקיד את המלאכה בידי האדריכל האיטלקי, ג'קומו קברנגי.

בשנת 1799 הארמון עבר לבעלותה של הרוזנת מריה נרישקינה ובעלה גדש את הארמון בחפצי מותרות כגון פסלי שיש, מטבעות עתיקים, כלי נשק, יצירות אמנות. הארמון אירח נשפים רבים והנשף המפורסם ביותר שהתקיים בו היה לכבוד יום הולדתו של יורש העצר, לימים הצאר אלכסנדר השני, ב-29 באפריל 1834.

הארמון במתכונתו הנוכחית נבנה במספר שלבים. החלק השמאלי של הבניין נבנה בשנות 1780 על פי פרויקט של אדריכל לא ידוע. החזית הימנית של הבית הישן נבנתה בשנים 1821–1822 על ידי הבעלים החדשים של הארמון, דמיטרי נרישקין (כנראה על פי פרויקט של קארלו רוסי).

עמנואל נרישקין מכר את הארמון לבן דודו לב נרישקין, שמימן שחזור החלל הפנימי (בפרויקט של האדריכל ברנרד דה סימון), בשנים 1844–1849 נערך שיפוץ מקיף נוסף בניהול האדריכל ניקולאי יפימוב.

מאז 1846, הארמון היה בבעלותה של סופיה נרישקינה ובעלה פיוטר שובאלוב, ולאחר מכן בנם וכלתו. בשנת 1914 שימש הארמון כבית חולים צבאי.

לאחר מהפכת אוקטובר ועד 1925 הארמון הולאם והפך למוזיאון. בשנים 1919–1925 שכן בו מוזיאון לחיים האריסטוקרטיים. אחר כך פעלו בו בית דפוס ומכון לעיצוב. בתקופת מלחמת העולם השנייה, בזמן המצור על לנינגרד, ניזוק הארמון באורח קשה ביותר ואגפים שלמים נהרסו כליל.

אחרי 1965 שימש כבית השלום והידידות עם עמי מדינות זרות.

בשנת 2006 נרכש המבנה על ידי האוליגרך ויקטור וקסלברג שמימן בו שיפוץ ושחזור כללי שנועד להשיב לארמון את מראהו המפואר מתקופת המאה ה-19.

ב-19 בנובמבר 2013, לאחר שבע שנות שיפוץ, נפתח רשמית מוזיאון פברז'ה, שהיה למוזיאון הפרטי הראשון ברוסיה בעל חשיבות פדרלית. המוזיאון מציג את ביצי הפברז'ה בטרקלין הכחול של הארמון. בחדרים אחרים, מוצגים אוספי פורצלן, אמייל, אבני גילוף, תכשיטים, סמלים רוסים, ציורים, כלי כסף ופריטים יקרים אחרים..

קישורים חיצוניים
----------------

ויקישיתוף מדיה וקבצים בנושא **ארמון נרישקין-שובאלוב** בוויקישיתוף

הערות שוליים
------------

1. 1 2 3 4 5 6  מוזיאון פברז'ה – סנקט פטרבורג, רוסיה בבלוג חכמות בנתה ביתה
2. ↑  *С. В. Боглачев* Шуваловых (Нарышкиных) дворец
3. ↑  "В музее Фаберже в Петербурге покажут тысячи предметов старины".
4. ↑  *Ирина Осипова.* Новые русские музеи|Фаберже и русские ювелиры в воссозданных интерьерах // Эксперт. — М. 2014. — № 29. — С. 67-68.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4627458-3

 |
פסל משוריין בכניסה לאתר
עמוד ההנצחה המקורי
**אתר ההנצחה לשיירת יחיעם** ממוקם דרומית לצומת כברי ומזרחית למושב נתיב השיירה. באתר מונצחים נופלי שיירת יחיעם ולוחמים נוספים שנפלו בפריצת הדרך ליחיעם ובהגנת הקיבוץ. בסך הכל מונצחים באתר 70 חללים.

שיירת יחיעם
-----------

 ערך מורחב – **שיירת יחיעם**  

שיירת יחיעם הייתה שיירת אספקה של חטיבת כרמלי גדוד 21 במלחמת העצמאות שיצאה ב-27 במרץ 1948 מנהריה לקיבוץ יחיעם. השיירה נקלעה למארב והותקפה על ידי כנופיות וכפריים ערבים בסמוך לכאברי. בהתקפה על השיירה נהרגו 46 לוחמים.

האנדרטה
-------

בשנות ה-50 המוקדמות בנה משרד הביטחון עמודי זיכרון באתרי קרבות חשובים של מלחמת העצמאות. אחד האתרים היה אתר נפילת השיירה בסמוך לצומת כברי. במקום זה בנתה מועצה אזורית געתון בשיתוף עם היחידה להנצחת החייל עמוד זיכרון הבנוי ככוכב של שלוש צלעות ומחופה באבן. בראש העמוד, שתוכנן על ידי האדריכל אליעזר שקאי מחיפה ונחנך בשנת 1952, תבליט של סמל צה"ל ובמרכזו שלט שעליו שמות הנופלים ומעליהם הכיתוב: 

> 
> **לשם ולתהילה**  
> 
> לפורצי הדרך ולמגינים האמיצים  
> 
> שריוו מקום זה בדמם  
> 
> בחושם לשחרר את יחיעם הנצורה  
> 
> ביום ט' שבט תש"ח  
> 
> וביום ט"ז אדר ב' תש"ח  
> 
> -זכרם לא ימוש לעד-
> 
> 
> 
>

אתר ההנצחה המורחב
-----------------

בשנות ה-60 החליטה המועצה האזורית געתון לבנות שחזור של הקרב במקום נפילת השיירה. העבודה הוטלה על הפסל יחיאל שמי חבר קיבוץ כברי הסמוך. שמי הגיע לביקור בשטח מלווה באדריכל יחיאל ערד שאחיו משה פלוצר נפל בשיירה. שמי, שידע שערד רוצה מאוד לקבל לידיו את תכנון המקום בשל הקשר האישי, החליט לוותר ולהעביר לערד את תכנון אתר ההנצחה. 

ערד תכנן את האתר מסביב לכביש הישן- "כביש הבקשיש", ממש במקום בו נפלה השיירה. הוא בנה קיר בטון מפוסל שמזכיר בצורתו מחסום דרכים. למרגלות הקיר יש מפת תבליט של הקרב ובימין הקיר נמצא קטע המתאר את הקרב. במרכז קיר הזיכרון חלון שאמור לתת הצצה לעבר בית העלמין הישן של הכפר כברי, ממנו נפתחה האש לעבר השיירה. בצדי הכביש נמצאות גרוטאות של משוריינים. האתר כולל גם עמדת הסברה קולית בעברית ובאנגלית, שלטי הסבר על האזור בתקופה שלפני ובמהלך מלחמת העצמאות, שולחנות פיקניק ופינות ישיבה מוצלות בין העצים. 

האתר בתכנונו של ערד נחנך במרץ 1969.

* משוריין לצד הכבישמשוריין לצד הכביש
* משוריין לצד הכבישמשוריין לצד הכביש
* מפת הקרבמפת הקרב
* תיאור הקרבתיאור הקרב
* שמות החללים על האנדרטה המקוריתשמות החללים על האנדרטה המקורית
* מחזיק ללפיד, חלק ממתחם האנדרטה המקוריתמחזיק ללפיד, חלק ממתחם האנדרטה המקורית

קישורים חיצוניים
----------------

ויקישיתוף מדיה וקבצים בנושא **אתר ההנצחה לשיירת יחיעם** בוויקישיתוף
* אתר ההנצחה באתר יד לבנים
* אתר ההנצחה באתר יזכור
* מיכאל יעקובסון: סקירה על אתר הזיכרון לחללי שיירת יחיעם, באתר 'חלון אחורי', 18.9.13

הערות שוליים
------------

1. ↑  גילוי גלעד לזכר חללי יחיעם - היום, על המשמר, 29 באפריל 1952
2. ↑  ראיון עם יחיאל ערד באתר יד יערי
**מי אוהב?** הוא סינגל שהוקלט על ידי הזמרת-יוצרת הישראלית יובל דיין. השיר יצא לאור ב-1 בדצמבר 2019, כסינגל שלא מתוך אלבום, על ידי חברת התקליטים ארומה מיוזיק.

השיר נכתב והולחן על ידי יובל דיין והופק על ידי תמיר מוסקט, והוא בסגנון הפופ.

הצלחה
-----

עם צאתו, זכה השיר להצלחה בתחנות הרדיו, כשהגיע בשיאו למקום הרביעי במצעד ההשמעות ברדיו השבועי של חברת מדיה פורסט, צבר באותו השבוע כ-102 השמעות וצעד במצעד כשמונה שבועות רצופים.

במצעד הפזמונים העברי השנתי של כאן גימל לשנת ה'תש"ף הגיע השיר למקום ה-26.

ביקורת
------

יוסי חרסונסקי העניק לשיר ביקורת מעורבת: "יש כאן ביצוע של נחישות ועוצמת הבעה בקצב שאינו משתמע לשתי פנים. אני חופרת, אבל חושפת הכי ישיר וכן. יובל דיין שרה כמי שאינה מתלבטת מול בן הזוג. כשהיא שואלת 'מי אוהב' - זה נשמע כשאלה רטורית. אז כן, יכול להיות שהתרגלתי לשמוע אותה בטון מסוים, שהפך לסימן ההיכר המוזיקלי שלה. כאן היא מנסה להשתחרר ממנו, לגוון את עצמה, להכניס אלמנט רוקיסטי מבורך לרפרטואר. אני מאשים את האוזן המפונקת יותר בהסתיגות הראשונית מהשיר. יש כאן שינוי טוב, יציאה מבורכת מבחינתה ומבחינת המאזין מחוץ לקופסה".

אתר פרוגי העניק לשיר ביקורת חיובית: "'מי אוהב?' הצליח לגעת לנו בלב. הקצב המקסים של השיר, שמשתלב עם הקול הייחודי של הזמרת יצרו ביחד סינגל כיפי ומיוח. מילות השיר מלאות באהבה, בכיף ובטוב – והסטייל הייחודי שלו עושה לנו רק טוב בלב. כרגיל, דיין מצליחה לגעת לנו בעוד נקודה ולגרום לנו להרגיש מדהים אחרי האזנה לשיר אחד בלבד".

מיקומי שיא
----------

| 
‏‏‏  **מצעדים שבועיים (2019-20)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 4 |

| 
‏‏‏  **מצעדים שנתיים (2020)** |
| --- |
| מדינה | מצעד | מיקום שיא |
|  ישראל | מדיה פורסט ישראל | - |
| כאן גימל | 26 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. ↑  המצעד השבועי, שבוע 51, 2019, באתר מדיה פורסט ישראל
2. ↑  המצעד השבועי, שבוע 04, 2020, באתר מדיה פורסט ישראל
3. ↑  יוסי חרסונסקי, מי אוהב, באתר "יוסמיוסיק", 13 בדצמבר 2019
4. ↑  הילה זבולון, מי אוהב? יובל דיין חוזרת עם סינגל חדש וממכר, באתר פרוגי, 1 בדצמבר 2019
**אתר הנצחה לחללי מערכות ישראל ופעולות איבה בבאר שבע**, אתר הנצחה עירוני לזכר תושבות ותושבי באר שבע שנפלו במערכות ישראל, בפעולות האיבה וחללים שנפטרו עקב נכותם. האתר נחנך ב-26 ביוני 2023.

תיאור האתר
----------

האתר נבנה על ידי אדריכל נוף, אריאל סדרה. האתר משתרע על שטח של 9.5 דונם. לאתר 3 כניסות. במרכז האתר רחבה גדולה וחשופה שבקצה הדרומי שלה קיר הנצחה ארוך, המחולק לשלושה חלקים ועליו חקוקים שמות הנופלים. על הקיר הגדול אלמנט הקרנה והוא מיועד לזכר חללי מערכות ישראל, החלק המרכזי לחללי פעולות האיבה והחלק השלישי הוא לחללי מערכות ישראל שנפלו עקב נכותם. בקצה הצפוני של הרחבה, טרסות ישיבה המיועדות לכ-180 אנשים. באתר, פארק עם שבילי הליכה וספסלים שבו מפוזרים סלעים גדולים, שכל אחד מהם מייצג חיל אחר של צה"ל.

מיקום
-----

אתר ההנצחה נמצא בשכונה ט' בדרום מערב באר שבע, בסמוך לבית הקברות הצבאי העירוני. הפארק תחום ברחוב מגידו בצפון, דרך ג'ו אלון בדרום, רחוב בית אל במערב וארבעת מאגרי המים של חברת מקורות במזרח.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **אתר הנצחה לחללי מערכות ישראל ופעולות איבה** בוויקישיתוף
* פיתוח פארק הנופלים באר שבע – ציבורי בתכנון, באתר ARIEL SADRA
* נחנך "אתר ההנצחה העירוני", באתר באר שבע בירת ההזדמנויות של ישראל, 26 ביוני 2023
**רזבאן גבריאל מארין** (ברומנית: **Răzvan Gabriel Marin**; נולד ב-23 במאי 1996 בבוקרשט שברומניה) הוא כדורגלן רומני המשחק בעמדת הקשר בקבוצת אמפולי ובנבחרת רומניה.

קריירת מועדונים
---------------

מארין נולד בבוקרשט שברומניה והוא בנו של כדורגלן העבר פטר מארין. מארין החל את הקריירה המקצוענית שלו בויטורול קונסטנצה מליגת העל הרומנית. ב-18 באוקטובר 2013 הוא ערך את הופעת הבכורה שלו במועדון, כשנכנס כמחליף בדקה ה-83 בהפסד 0–4 לסטיאווה בוקרשט במסגרת המחזור ה-11 בליגה. מארין ערך 10 הופעות ליגה בעונת 2013/2014. ב-15 במרץ 2015 הבקיע מארין את שער הבכורה שלו במועדון, שער בדקה ה-40 בניצחון 1–2 על צ'.פ.ר. קלוז' במסגרת המחזור ה-21 לעונת 2014/2015 בליגה. בעונה זו ערך מארין 17 הופעות ליגה, בהן הבקיע שער בודד. בעונת 2015/2016 הוסיף מארין 28 הופעות ליגה, בהן הבקיע שלושה שערים.

ב-20 בינואר 2017 חתם מארין בסטנדרד לייז' מליגת העל הבלגית. יומיים לאחר מכן ערך את הופעת הבכורה, כשעלה כמחליף בדקה ה-80 במשחק נגד קלאב ברוז'. באפריל 2019 חתם בקבוצת אייאקס על חוזה לחמש עונות, החל מעונת 2019/2020. ב-27 ביולי ערך את הופעתו הראשונה בניצחון 0–2 נגד פ.ס.וו. איינדהובן בהסופר קאפ ההולנדי. ב-31 באוגוסט 2020 הושאל מארין לקליארי לעונה אחת.

ב-5 ביולי 2022 הושאל לאמפולי.

קריירה בינלאומית
----------------

ב-8 באוקטובר 2016 ערך מארין את הופעת הבכורה שלו בנבחרת רומניה, כששיחק 90 דקות והבקיע שער בניצחון 0–5 על נבחרת ארמניה במסגרת מוקדמות מונדיאל 2018.

קישורים חיצוניים
----------------

ויקישיתוף מדיה וקבצים בנושא **רזבאן מארין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  ‏אייאקס החתימה שלושה שחקנים, דה ליכט וזייך יעזבו, באתר ספורט1, 16 במאי 2019
2. ↑  ‏ראקיטיץ' חתם בסביליה, סוארס מתקרב ליובנטוס, באתר ספורט1, 1 בספטמבר 2020